cyanic-selkie/wikianc huggingface dataset:
Endokrini sistem
Endokrini pankreas
Između žlijezdanih mješkova egzokrinog pankreasa raspoređena su Langerhansova ostrvca koja se sastoje od 3 tipa ćelija α, β i γ, od kojih β ćelije luče inzulin (insula = ostrvo), a α luče glukagon. Ova dva hormona deluju antagonistički na metabolizam glikoze – insulin smanjuje, a glukagon povećava koncentraciju glikoze u krvi. Pri nedostatku insulina dolazi do hiperglikemije (povišen nivo šećera u krvi) što izaziva šećernu bolest Dijabetes.
Štitna žlijezda (tiroidea)
Nalazi se priljubljena uz prednju i bočne strane grkljana i dušnika. Na rad štitne žlijezde utiče adenohipofiza preko TSH. Tiroidea luči tiroksin, trijodotironin i tirokalcitonin, hormone za čiju je sintezu neophodan jod. Tiroksin i trijodotironin utiču na fizički i psihički rast i razvoj. Tireokalcitonin snižava nivo kalcijuma u krvi i zajedno sa parathormonom i vitaminom D reguliše okoštavanje kostiju.
Paraštitna žlijezda (paratiroidea)
Parna žlijezda – dve gornje i dve donje su priljubljene uz zadnju stranu štitne žlijezde. Luči parathormon koji reguliše količinu kalcijuma i fosfora u krvi i kostima.
Grudna žlijezda (timus)
Grudna žljezda je organ smješten u prednjem, gornjem dijelu grudnog koša odnosno medijastinuma.
Nadbubrežne žlijezde
Nalaze se na gornjim polovima bubrega. Sastoje se iz dva dijela: kore i srži, koji se međusobno razlikuju i po porijeklu i po funkciji.
Kora luči sljedeće grupe hormona:
Srž nadbubrežne žlijezde luči adrenalin i noradrenalin. Njihovo dejstvo je slično dejstvu simpatičkog nervnog sistema – ubrzavaju rad srca, povećavaju krvni pritisak itd.
Spolne žlijezde
Rad polnih žlijezda je pod uticajem adenohipofize.
Endokrina uloga testisa ogleda se u aktivnosti Lejdigovih ćelija koje luče testosteron i androstedion (manje količine). Testosteron u pubertetu dovodi do rasta polnih organa (primarne polne odlike) i razvića sekundarnih polnih odlika.
Jajnici luče estrogene i progesteron. Estrogeni u pubertetu utiču na razvoj polnih organa i sekundarnih polnih odlika. Oba hormona regulišu menstrualni ciklus. Progesteron ima ulogu i u trudnoći koju održava dok se na obrazuje placenta. Tada placenta preuzima ulogu održavanja trudnoće lučenjem ovih hormona.
Ostali organi koji luče hormone
U ove organe spadaju srce (ANP i BNP), mišići (trombopoetin), koža (kalcidiol), masno tkivo (leptin), želudac (gastrin, sekretin, somatostatin i dr.), duodenum (holecistokinin), jetra (angiotenzin, somatomedin), bubrezi (renin), posteljica (progesteron, estrogen i dr.), materica (relaksin, prolaktin).
Oberkampf (Metro Pariz)
Metro stanica Oberkampf  pariskog metroa linije je podzemna stanica koja se nalazi u 11. arondismanu. Ime je dobila po njemačkom industrijalcu Christophe-Philippe Oberkampfu. Pored linije metroa, stanica je povezana i linijom.
Vahid Halilhodžić
Vahid Halilhodžić (rođen 15. oktobra 1952.) je bosanskohercegovački profesionalni fudbalski trener i bivši igrač.
Važi za jednog od najboljih jugoslovenskih igrača sedamdesetih i osamdesetih godina 20 vijeka. Halilhodžić je uspješno igrao za Velež iz Mostara, zatim francuske klubove Nantes i Paris Saint-Germain prije nego što se povukao sredinom 1980-ih. Za to vrijeme je odigrao 15 međunarodnih utakmica za Jugoslaviju i bio je dio nacionalnih timova koji su 1978. godine osvojili Evropsko prvenstvo u U21 kategoriji, te igrali na Svjetskom prvenstvu u fudbalu 1982. godine. Bio je najbolji strijelac francuske lige 1983. i 1985. godine.
Početkom devedesetih okrenuo se trenerskom poslu, a nakon kratkog staža sportskog direktora u svom rodnom klubu Velež, 1993. godine trajno se preselio u Francusku. Od tada je vodio brojne timove u zemljama francuskog govornog područja, a njegova postignuća uključuju osvojanje Lige prvaka CAF-a 1997. sa marokanskom ekipom Raja Casablanca, vodeći francuski Lille sa drugog nivoa na treće mjesto u Ligi 1 za manje od tri godine, te osvojanje Coupe de France 2004. sa Paris Saint-Germainom.
Plasirao se na Svjetsko prvenstvo 2010. sa Obalom Slonovače (iako je dobio otkaz samo nekoliko mjeseci prije posljednjeg turnira) i Svjetsko prvenstvo 2014. sa Alžirom, sa kojim je došao do osmine finala, što je najbolji rezultat Alžira u istoriji. Kasnije se s Japanom plasirao na Svjetsko prvenstvo 2018., ali je opet dobio otkaz neposredno prije turnira. Nakon kratkog boravka u FC Nantesu 2018. godine, gdje je pomogao izbjeći ispadanje u Ligu 2, Halilhodžić je postao glavni trener reprezentacije Maroka.
Rani život i Velež
Po povratku sa posudbe, brzo je došao u sastav prvog tima u sezoni 1972/73, gradeći uspješno napadačko partnerstvo sa Dušanom Bajevićem i pomažući Veležu da završi sezonu kao viceprvak lige iza Crvene zvezde iz Beograda. Halilhodžić je potom postao jedan od ključnih igrača kluba tokom 1970 -ih, odigravši ukupno 376 utakmica i sa 253 postignuta gola za klub (uključujući 207 nastupa i 103 gola u Prvoj ligi Jugoslavije) prije nego je potpisao za francuski Nant u septembru 1981. Ranije te godine odigrao je važnu ulogu u osvajanju prvog velikog trofeja za Velež, postigavši dva gola u finalu Kupa Jugoslavije, u pobjedi protiv Željezničara od 3:2.
Nant i PSG
U Nantu je brzo postao redovni igrač prvog tima, dokazujući se u prvoj godini, postigavši 7 golova u 28 nastupa u sezoni 1981/82. Isključen je u prvom kolu Kupa UEFA protiv Lokerena i dobio je suspenziju od 4 utakmice od UEFA-e. Sljedeće sezone pomogao je Nantu da osvoji šestu titulu prvaka Francuske i bio je najbolji strijelac lige sa 27 golova u 36 nastupa. Halilhodžić je proveo pet godina na La Beaujoiru, odigravši ukupno 163 prvenstvene utakmice i postigavši 92 gola za klub, čime je postao i najbolji strijelac lige u sezoni 1984/85 sa 28 golova.
Halilhodžić se odlučio vratiti u Mostar 1986. kako bi mogao više vremena provoditi sa svojim ocem, koji se u međuvremenu teško razbolio. Pregovarajući o novom ugovoru s Nantom, namjerno je tražio veću platu kako bi mogao biti slobodan igrač i vratiti se kući. Međutim, Francis Borelli, predsjednik Paris Saint-Germaina mu je dao ponudu za potpisivanje jednogodišnjeg ugovora, s namjerom da Halilhodžića dovede na Park prinčeva kako bi ojačao tim za predstojeću sezeonu i pohod na Evropski kup.
Halilhodžić nije mogao odbiti ponudu i nastupio je u prvih 18 utakmica sezone 1986/87, postigavši osam golova. Zbog smrti majke tokom te sezone, Halilhodžić je odlučio da se konačno povuče iz aktivnog fudbala.
Čvor (botanika)
thumb| Lisni čvor na [[zeljasta gbiljka|zeljastoj biljci Lilium michiganense]] thumb|Lisni čvor na drvenastom stablu, [[Brabejum stellatifolium]] Koljence ili čvor ili verticil – u   botanici – je aranžman  sepala, petala, listova, stipula ili  grana  koje se šire iz jedninstvene tačke i okružuju  ili se omotavaju oko stabljike. Koljence se sastoji od najmanje tri elementa; par nasuprotnih listova se ne naziva čvorom. Morfologija većine cvjetova angiospermi temelji se na četiri stuba.
Za cvijet kojem nedostaje bilo koji od ovih cvjetnih struktura kaže se da je "nepotpun" ili "nesavršen". Svi cvjetovi nisu tako sastavljeni, jer pomenuti dijelovi mogu biti i spiralno raspoređeni, kao u porodici Magnoliaceae.
Listove koji rastu u čvorovima prilično je neuobičajena pojava, osim kod biljnih vrsta s vrlo kratkim internodijima. Međutim, pojavljuju se i kod nekih stablašica poput Brabejum stellatifolium i drugih Proteaceae, kao i kod nekih vrsta roda Banksia. U primjerima kao što su ilustrirani, prepune internodija izmjenjuju se s dugim međuprostorima između čvorova.
NGC 7783B
NGC 7783B (također poznat kao Arp 323, MCG 0-60-59, PGC 72808 i UGC 12837) je eliptična galaksija koja je udaljena oko 366 miliona sg od Zemlje i nalazi se u sazviježđu Ribe. Najveći prečnik je 0,70 (74 hiljade sg) a najmanji 0,5 uglovnih minuta (53 hiljade sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Osmotski pritisak
mini|desno|300px|Primjer osmotskog pritiska kod [[eritrocita]] Osmotski pritisak je hidrostatski pritisak nastao rastvorom u prostoru podjeljenom polupropusnom membranom kao posljedica razlike u koncentracijama. Homeostatski proces u organizmu da postigne balans u osmotskom pritisku se naziva osmoregulacija.
Osmotski pritisak kod bioloških ćelija
Kada je biološka ćelija u hipotoničnom rastvoru, radi razlike u koncentraciji osmotskog pritiska, voda prodire u ćeliju dovodeći do širenja same ćelije. Pretjerani ulazak vode u ćeliju može dovesti do njenog pucanja.
U slučaju hipertoničnog rastvora, voda izlazi iz ćelije radi razlike u koncentracijama, što dovodi do smanjenja volumena ćelije.
Izotoničan rastvor je onaj rastvor koji ne dovodi do promjena u volumenu ćelije.
Nogomet
300p|mini|Dimenzije nogometnog terena Nogomet ili fudbal je ekipni sport sa loptom u kojem dvije ekipe od po 11 igrača nastoje postići gol, tj. ubaciti loptu u protivničku mrežu. Svaki tim ima jednog golmana i 10 igrača. Danas je nogomet najrasprostranjeniji i najpopularniji sport na svijetu.
Igra se na travnatom terenu pravougaonog oblika loptom koju igrači mogu udarati nogama, glavom ili torzom. Igračima je zabranjeno dodirivanje lopte rukama u toku igre. Golman je jedini koji smije loptu uhvatiti rukama.
Pravila u nogometu
U nogometu postoji 17 pravila koja se odnose na teren, golove, igrače i utakmicu.
Broj igrača
Svaka od ekipa smije imati najviše 11 igrača na terenu istovremeno. Da bi se odigrala utakmica, jedna ekipa mora imati najmanje 7 igrača na terenu.
Dužina utakmice
Jedna utakmica traje 90 minuta (2 x 45 minuta). Pauza između dva poluvremena traje 15 minuta. Svaka utakmica ima glavnog sudiju i dva pomoćna suca, koji se nazivaju i linijskim sudijama.
Gol
Kad lopta cijelim obimom pređe gol-liniju (između stativa), postignut je gol.
Formacije (postavke)
Postoje razne postavke igrača na terenu, koje se zovu formacije. Jedna od najpopularnijih formacija je 4-4-2. Te nam cifre govore da 4 igrača igraju u odbrani, 4 na sredini i 2 u napadu. Ofanzivnija varijanta te formacije je 4-3-3, a defanzivnija 4-5-1.
Citosol
desno|mini|300x300piksel|Citosol je prepunjeni rastvor mnogih različitih tipova molekula koje zauzimaju do 30% zapremine citoplazme. Citosol je ćelijska tečnost u kojoj se nalaze ćelijske organele i gdje se vrši ćelijski metabolizam. Proteini unutar citosola igraju važnu ulogu i provođenju signala i glikolizi.
Kod prokariota sve hemijske reakcije se zbivaju u citosolu. Kod eukariota citosol okružuje sve ćelijske organele i zajedno oni nose naziv citoplazma. Kod biljaka količina citosola može biti znatno smanjena radi veličine tonoplasta, centralne vakuole, koja zauzima veći dio ćelije. Dio citosola u jedru se naziva nukleohijaloplazma.
Koncentracija molekula u citosolu je proporcionalna osmotskom pritisku ćelije, što dovodi do transporta vode u oba smjera. Citosol se sastoji pretežno od vode, rastvorenih iona, manjih molekula i velikih hidrosolubilnih molekula (kao što su proteini). U citosolu je velika koncentracija kalijevih iona, a mala koncentracija natrijevih iona. PH citosola je oko 7 (neutralna).
NGC 1836
NGC 1836 (također poznat kao ESO 56-SC61) je otvoreno zvjezdano jato i nalazi se u sazviježđu Zlatna riba. Prvo otkriće je napravio James Dunlop 5. septembra 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
San Marcos (departman)
San Marcos je departman u zapadnom dijelu Gvatemale. Glavni grad departmana je San Marcos.
Kvalifikacije za Svjetsko prvenstvo u nogometu 2018 (CONCACAF) - 3. krug
'''Kvalifikacije za Svjetsko prvenstvo u nogometu 2018 (CONCACAF) - 3. krug''' je bilo nogometno takmičenje koje se igralo u sklopu kvalifikacija za Svjetsko prvenstvo 2018. godine. Utakmice kvalifikacija su odigrane 4. i 8. septembra 2015. godine.
Format takmičenja
U takmičenju trećeg kruga kvalifikacija za Svjetsko prvenstvo 2018. iz CONCACAF konfederacije učestvovalo je 12 ekipa. FIFA rang lista za august 2014. godine je određivala nosioce u kvalifikacijama. Ekipe od 7. do 8. mjesta su učestvovale u trećem krugu kvalifikacija te deset pobjednika iz drugog kruga kvalifikacija. Takmičenje u trećem krugu kvalifikacije se odigralo u dvije utakmice: svaka ekipa je odigrala jednu utakmicu na domaćem i na gostujućem terenu. Šest pobjednika je steklo pravo igranja u četvrtom krugu kvalifikacija.
Nosioci
Izvlačenje parova trećeg kruga kvalifikacija je održano 25. jula 2015. godine u 18:00 MST (UTC+3) u Sankt Peterburgu, Rusija.
Nosioci trećeg kruga kvalifikacija su određeni na osnovu FIFA rang liste za august 2014. godine (pozicija na FIFA rang listi je prikazana u zagradama). Ekipe učesnice, ukupno njih 12, su podjeljeni u dva šešira:
Svaki kvalifikacijski par je sačinjavao jednu ekipu iz šešira 3 i šešira 4.
Utakmice
El Salvador sveukupni pobjednik rezultatom 2–0.
Kanada sveukupni pobjednik rezultatom 4–1.
Haiti sveukupni pobjednik rezultatom 6–1.
Jamajka sveukupni pobjednik rezultatom 4–3.
Sveti Vincent i Grenadini sveukupni pobjednik rezultatom 3–2.
Gvatemala sveukupni pobjednik rezultatom 2–1.
Lista strijelaca
U trećem krugu kvalifikacija je u 12 odigranih utakmica postignuto 29 golova što je u prosjeku iznosilo 2.42 postignuta gola po utakmici.
Santa Rosa (departman)
Santa Rosa je departman u južnom dijelu Gvatemale. Glavni grad departmana je Cuilapa.
Faruk Hadžibegić
Faruk Hadžibegić (rođen 7. oktobra 1957. godine u Sarajevu, Bosna i Hercegovina) je bosanskohercegovački nogometni trener, te bivši nogometaš.
Hadžibegić je tokom karijere igrao za matični klub Sarajevo, Real Betis, Sochaux i Toulouse. Bio je važan član nezaboravne sarajevske ekipe koja je osvojila Prvu ligu Jugoslavije 1984/85. sezone. U Sochauxu je godinama igrao uz sunarodnjaka Mehmeda Baždarevića.
Hadžibegić je za reprezentaciju Jugoslavije debitovao na utakmici kvalifikacija za Evropsko prvenstvo u oktobru 1982. godine protiv Norveške. Bio je učesnik Evropskog prvenstva 1984. i Svjetskog prvenstva 1990. godine. Redovno je nastupao za reprezentaciju i odigrao svoju posljednju utakmicu za Jugoslaviju u martu 1992. godine, prijateljsku utakmicu protiv Nizozemske.
Kao trener je radio u Sochauxu, Betisu, Gaziantepsporu, te nekolicini francuskih i turskih klubova. Također je bio selektor reprezentacije Bosne i Hercegovine 1999. i selektor reprezentacije Crne Gore od 2019. do 2020 godine. Od januara do juna 2023. godine, ponovo je bio selektor reprezentacije Bosne i Hercegovine.
Georg Wilhelm Friedrich Hegel
Georg Wilhelm Friedrich Hegel (27. august 1770 – 14. novembar 1831) bio je njemački filozof. Rođen je u Stuttgartu, a studirao je teologiju i filozofiju. Bio je profesor na univerzitetu u Jeni, direktor gimnazije u Nürnbergu i profesor na univerzitetu u Berlinu. Imao je enciklopedijsko znanje i veliki uticaj na duhovni život njemačke i deset godina nakon smrti. On je izgradio jedan od najvećih filozofskih sistema. Hegelovi nasljednici se dijele na desničarske Hegelijance (koji poštuju ortodoksna Hegelova učenja), i liberalnije ljevičarske Mlade Hegelijance od kojih su najpoznatiji Karl Marx i Friedrich Engels.
Hegelova filozofija
Hegel pripada apsolutnom idealizmu, jer je za njega cjelokupna stvarnost jedna, jedinstvena, apsolutna ideja. Ona predstavlja jedinstvo subjekta i objekta i ona se neprekidno razvija, kreće unutar sebe. To kretanje ima svoje faze a pokretačka snaga apsolutne ideje je dijalektika. Hegel je otkrio tri zakona dijalektike:
Šema Hegelovog sistema
Njemački filozof Hegel je izgradio jedan od najvećih filozofskih sistema. Prema Hegelu, apsolutna ideja u svom samorazvoju prolazi kroz tri osnovne faze. U početku je čista misao i time se bavi logika. Ona tada još ništa ne zna o sebi. U drugoj fazi apsolutna ideja se počinje ispitivati kroz prirodu i time se bavi filozofija prirode- tada je apsolutna ideja objekat svog istraživanja. Nakon te faze ona dolazi u treću fazu duha, kada sve spoznaje o sebi, i time se bavi filozofija duha.
Hegel umire od kolere 14. novembra 1831 u Berlinu.
Strasbourg - Saint-Denis (Metro Pariz)
Metro stanica Strasbourg - Saint-Denis pariskog metroa je podzemna stanica koja se nalazi u 2., 3. i 10. arondismanu ispod bulevara Boulevard Saint-Denis i Boulevard de Strasbourg, po kojima je i dobila ime. Pored linije metroa, stanica je povezana i linijama.
Tongatapu
mini|desno|300px|Pogled na ostrva Tongatapu i Eua Tongatapu (ranije Tongatabu) je glavno ostrvo u državi Tonga. Na njemu se nalazi glavni grad Nukuʻalofa. Također je i najnaseljenije ostrvo sa oko 66.577 stanovnika (68,3% sveukupne populacije Tonge). Na Tongatapi se nalazi i kraljevska rezidencija, kao i brojna historijska mjesta. Tongatapu je privlačan za imigrante sa drugih ostrva.
Historija
Tongatapu je otkrio Abel Janszoon Tasman 20. januara 1643, tražeći bržu rutu kroz Tihi i Indijski okean prema Čileu iz Holandske Istočne Indije (danas Indonezija). Ostrvo je prvobitno nazvano "t’Eijlandt Amsterdam" (Ostrvo Amsterdam).
NGC 3333
NGC 3333 (također poznat kao ESO 376-2, IRAS 10375-3546, MCG -6-24-1 i PGC 31723) je prečkasta spiralna galaksija koja je udaljena oko 198 miliona sg od Zemlje i nalazi se u sazviježđu Zračna pumpa. Najveći prečnik je 2,10 (121 hiljada sg) a najmanji 0,4 uglovnih minuta (23 hiljade sg). Prvo otkriće je napravio John Frederick William Herschel 2. februara 1835. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Badnjak
mini|240x240piksel|Slika "Badnjak" švedskog slikara Carla Larssona Badnjak, Badnji dan ili Badnja večer je naziv dana prije Božića u kršćanskom kalendaru.
Ovo je dan prije Božića, dan kada se slavi rođenje Isusa Krista. "Badnjak" je također ime za drvo koje se pali na ognjištu za Badnjak. Na Badnjak se uređuje kuća za Božić te se kiti jelka. Tradicionalno se na Badnjak posti, iako Katolička Crkva post ne smatra obveznim.
Po gregorijanskom kalendaru Badnjak pada 24. decembra te ga toga dana slave u katoličanstvu i protestantizmu. Po julijanskom kalendaru Badnjak pada na 6. januar.
Na sam su se Badnjak ukućani rano ustajali, a žene su napravile božićni objed, pospremile dom i pripremale nemrsnu hranu za večeru, budući da se na Badnjak posti. Uglavnom se jela riba, često bakalar, pekao hljeb koji bi bio na stolu sve do blagdana Sveta tri kralja, a njegova je veličina simbolizirala obilje naredne godine. Muškarci su pak hranili stoku koja je također trebala biti spokojna zbog božićnih svetkovina, a također su pripremali drva za ogrjev i nabavljali hranu koju bi domaćice potom pripravljale. Nakon večere odlazilo bi se na ponoćku, na kojoj bi se dočekao Božić. Badnjak je neradni dan u Bosni i Hercegovini.
Običaj
Badnjak ili Badnji dan bogat je božićnim običajima i folklornim sadržajima. Narodni običaji u vezi Badnjaka dosta su stari i do danas se dosta običaja izgubilo ili zaboravilo. U različitim krajevima, običaji se razlikuju u nekim elementima, a u mnogim krajevima dosta se običaja izgubilo te su danas prilagođeni životu u gradu. Ipak, i pored tolike raznovrsnosti i razlika, ipak postoji i dosta zajedničkih običaja koji su vrlo slični, kao i sjećanje na neke običaje koji se više ne rade ali postoji sjećanje da se u nekom selu nekada i to radilo prije nego što se to napustilo. Na Badnjak postoje brojni običaji, kojima je svrha želja za blagostanjem, dobrim urodom, napretkom i dobrim zdravljem.
NGC 6274-1
NGC 6274-1 (također poznat kao MCG 5-40-19, PGC 59381 i UGC 10643) je spiralna galaksija koja je udaljena oko 543 miliona sg od Zemlje i nalazi se u sazviježđu Herkul. Najveći prečnik je 0,60 (95 hiljada sg) a najmanji 0,4 uglovnih minuta (63 hiljade sg).
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 4854
Najbliži NGC/IC objekti
Sljedeći spisak sadrži deset najbližih NGC/IC objekata.
Mensur Bajramović
Po završetku igračke karijere ušao je u trenerske vode i na početku nove karijere vodio svoj dotadašnji klub, Čelik. U međuvremenu je određeni vremenski period proveo i kao selektor mlade muške košarkaške reprezentacije BIH u sezoni 1999/2000, ali i na poziciji asistenta selektora naše najbolje selekcije u mandatima Sabita Hadžića i Draška Prodanovića. U sezoni (2004/2005) bio je trener košarkaša Bosna ASA iz Sarajeva, s kojima je osvojio prvo mjesto u Ligi 10 šampionata BiH, a vodio ih je i kroz Ligu 6.
IC 1692
IC 1692 (također poznat kao PGC 5203) je eliptična galaksija koja je udaljena oko 254 miliona sg od Zemlje i nalazi se u sazviježđu Ribe. Najveći prečnik je 0,40 (30 hiljada sg) a najmanji 0,3 uglovnih minuta (22 hiljade sg). Prvo otkriće je napravio Stephane Javelle 30. novembra 1899. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 112
NGC 112 (također poznat kao IRAS 00241+3125, MCG 5-2-13, PGC 1654 i UGC 255) je spiralna galaksija koja je udaljena oko 289 miliona sg od Zemlje i nalazi se u sazviježđu Andromeda. Najveći prečnik je 1,00 (84 hiljade sg) a najmanji 0,5 uglovnih minuta (42 hiljade sg). Prvo otkriće je napravio Lewis Swift 17. septembra 1885. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Hrvatska stranka prava Bosne i Hercegovine
Hrvatska stranka prava Bosne i Hercegovine je slijednica Hrvatske stranke prava i ideologije Ante Starčevića. HSP BiH je demokratska stranka, demokršćanskog, narodnog usmjerenja, desnog centra i izrazito konzervativnog političkog programa. Jedan od poznatijih članova ove stranke je bio Blaž Kraljević, koji je organizovao paravojne jedinice HOS-a u BiH 1992. godine u Hercegovini. Za vrijeme HZ Herceg-Bosne stranka je potpuno zamrla, ali je njen rad obnovljen 1996. godine. Stranka se zalaže za očuvanje cjelovitosti Bosne i Hercegovine, i stranka je protiv dijeljenja na dva entiteta. HSP BiH je parlamentarna stranka u Federaciji BiH. 2004. ime stranke je promjenjeno u Hrvatska stranka prava Đapić-dr.Jurišić ali je 2010. vraćen stari naziv Hrvatska stranka prava Bosne i Hercegovine.
Plavi jahač
Plavi jahač (njem. Der Blaue Reiter) ekspresionistička je umjetnička grupa. Udrugu proizašlu iz Neue Künstlervereinigung München 1911. u Münchenu su osnovali Vasilij Kandinski i Franz Marc. Ostali značajni članovi bili su Alexej von Jawlensky, Paul Klee, August Macke i Gabriele Münter.
Osnovna namjera ovih umjetnika bila je slobodno, prijateljsko okupljanje istomišljenika bez određenog programa. Tako su oni zadržali mogućnost stvaranja ili razvitka vlastitog stila. Ime su dobili po istoimenoj slici Kandinskog iz 1903. Nasuprot drugoj velikoj umjetničkoj grupi njemačkog ekspresionizma (Die Brücke), namjere Plavog jahača nisu bile usmjerene prema kritičkom suočavanju sa stvarnošću nego prema slikarskom, više intelektualnom i spiritualnom poimanju umjetnosti.
Pripadnici grupe podržavajući ideju o umjetnosti Kandinskog (o spiritualnom o umjetnosti 1912), tražili su nove izražajne mogućnosti i naglašavajući samosvjesnost boje i oblika težili apstrakciji. Za pripadnike Plavog jahača značajno je da su bili vrlo otvoreni prema drugim umjetničkim strujanjima (ponajprije prema Delaunayevu orfizmu) te narodnoj umjetnosti. Stoga su članovi grupe svojoj prvoj programskoj izložbi (1911) nastojali dati međunarodno obilježje. Nakon izbijanja Prvog svjetskog rata grupa je raspuštena. Međutim, njene ideje i dalje su živjele među bivšim članovima Bauhausa i znatno utjecale na područja apstraktne umjetnosti.
Mehkušci
Mehkušci ili mekušci (Mollusca) su koljeno s velikim brojem vrsta i oblika iz skupine beskičmenjaka koje se dijeli na devet razreda, od kojih je osam recentnih i jedan izumrli razred.
Na temelju savremenih istraživanja DNK, danas se mehkušci i neke druge skupine životinja svrstavaju u natkoljeno Lophotrochozoa. Danas na zemlji živi oko 50.000 vrsta mehkušaca, a u fosilnom obliku poznati su još iz razdoblja pretkambrija.
Nauka koja se bavi mehkušcima zove se malakologija (ili malakozoologija).
Građa mehkušaca
Uz iznimku Monoplacophora i u naznakama mnogoljušturaša, tijela mehkušaca su nesegmentirana, građena bilateralno simetrično (kod npr. puževa simetrija može biti sekundarno poremećena) i bez ikakvog unutarnjeg potpornja. Obavijeno je mekim kožnatim plaštom koji kod većine vrsta izlučuje tvrdu vanjsku ljušturu koja štiti i podržava tijelo. Kod puževa ljuštura ("kućica") je neparna, a kod školjaka gotovo uvijek parna. Ljušture su građene od kalcij-karbonata i proteina i čine svojevrsni vanjski skelet. Kod nekih grupa ljuštura zakržlja ili čak potpuno nestane, kao kod puževa golaća.
Nervni sistem je različit, ali svi imaju 3 para ganglijskih čvorova sa živčanim tracima koji su povezani s osjetilnim organima.
Razmnožavanje i razvoj mehkušaca
Većina školjki, svi glavonošci i mnogi puževi su odvojenih spolova. Dvospolci su puno rjeđi nego što se to ranije pretpostavljalo. Oplodnja se najčešće odvija izvantjelesno, u vodi u koju se ispuštaju jajašca i spermiji, ali je kod viših mehkušaca pravilo oplodnja unutar tijela. Razvoj se najčešće odvija kroz stadij larve. Iznimka su glavonošci, kod kojih se na jajetu diskoidnim brazdanjem gradi embrij. Neki mehkušci se brinu za leglo, a neke vrste iz razreda Monoplacophora zadržavaju embrije do valjenja u plaštenoj šupljini.
Sistematika i filogenija
Filogeneza pojedinih razreda je još uvijek sporna. Trenutno postoji više filogenetskih stabala, a svako od njih se dokazuje ponekim novim nalazom.
Kladogram mehkušaca (2007).
Još uvijek se raspravlja i o porodičnim odnosima između grupa mehkušaca. U nastavku su prikazane dvije najčešće perspektive u tom pogledu: pretpostavljen preci su Aculifera ili Testaria.
Aleuron
Aleuron ili aleuronsko zrno (grč.  ἄλευρον – aleuron = brašno) – u botnici – je skup proteinskih  granula u sjemenkama i gomoljima raznih biljaka,  koji se uglavnom  nalazi na periferiji endosperma. Kada dođe do klijanja, rezervni proteini iz tih zrna aktiviraju se hidrolizom za opskrbu klijanca  energijom, dušičnim spojevima i potrebnim mineralima za početni rast ponikle biljke.
Dakle, pojam opisuje i jedan od dva glavna tipa ćelija endosperma, tj. aleuronski sloj. Sloj aleurona je najudaljeniji sloj endosperma, a slijedi ga unutrašnji škrobni endosperm. Zato se taj sloj ćelija ponekad naziva i periferni endosperm. Nalazi se između perikarpa  i hijalinskog sloja endosperma. Za razliku od ćelija škrobnog endosperma, aleuronske ćelije u zrelosti ostaju žive. Ploidija aleurona je 3n (triploid) kao rezultat dvostruke oplodnje. To je rezervna supstanca, albuminoidne prirode, koju sjemenski zametak koristi tokom klijanja, jer je veoma bogato zastupljena u mnogim sjemenkama koje se koriste za ljudsku ishranu.
Aleuronski proteini
Aleuronski proteini mogu imati dvija različita morfološka obilježja, tj mogu biti homogeni i heterogeni. Homogeni aleuron sastoji se od sličnih bjelančevinskih tijela (npr. kod  Phaseolus vulgaris ) dok se heterogeni aleuron sastoji od granula različitih oblika i vrsta proteina prekrivenih membranom (npr. kod  Ricinus communis).
Aleuronsko tkivo
Sloj aleurona okružuje endospermsko tkivo sjemenki trava, a morfološki i biohemijski je njegov sastavni dio. Skrobne ćelije endosperma su velike i nepravilnog oblika, a sadrže škrobna zrna, dok su aleuronske ćelije kuboidnog oblika i sadrže aleuronska zrnca. U većini kultiviranih žitarica (vrste pšenice, raž, zob, riža i kukuruz) aleuron je jednoslojan, dok ječam ima sloj višećelijskog aleurona. Thick primary cell walls enclose and protect the aleurone cells.
Pandora
mini|Jules Joseph Lefebvre: Pandora Pandora mitološka je žena, koju je Zeus za kaznu Prometeju koji je ukrao vatru, dao ljudima zajedno sa kutijom svih zala. Pandora je iz radoznalosti otvorila kutiju i time oslobodila svo zlo. Pandora je ujedno i Epimetejeva žena, a zajedno su imali kćerku Piru.
Etimologija
Pandorino grčko ime znači "svime obdarena", a složenica je dviju riječi - pan = sve i doron = dar.
Sama sintagma i metafora Pandorina kutija možda je krivo prevedena. Naime, grčka riječ πίθος, pithos znači posudu, ćup, a vjerovatno je Erazmo Roterdamski u svom prijevodu Hezioda zamijenio s riječju pyxis koja je značila kutiju.
Stvaranje Pandore
mini|William Etty: Pandorina krunidba
Titan Epimetej dao je svim životinjama dobre osobine. Ali kad je na red došao čovjek, više nije bilo nijedne osobine. Prometej je osjećao da je čovjek superiorniji nad životinjama i da treba imati neki dar koji nije imala nijedna životinja. Tako je od Zeusa ukrao vatru i dao je ljudima.
Zeus je bio bijesan i odlučio je kazniti i Prometeja i njegovu kreaciju, čovječanstvo. Zeus ga je okovao u neprobojne okove i poslao orla na njega da mu svaki dan kljuca jetru (orao je bio Zeusova sveta životinja). Prometej je bio besmrtan te je jetra svakog dana iznova bila obnovljena, ali je i dalje patio, sve dok ga nije oslobodio Heraklo dok je izvršavao svoje zadatke. Također je znao koja će Zeusova žena nositi dijete koje će ga svrgnuti, kao što je i on svrgnuo svog oca Krona. Moguće je da ga je Zeus htio natjerati da kaže, a Prometej je odbio, stoga ga je Zeus okovao.
Da bi kaznio ljude, Zeus je naredio ostalim bogovima da načine ženu kao dar ljudima. Hefest je načinio od gline i dao joj oblik. Atena je odjenula, a Harite su je okitile ogrlicama koje je načinio Hefest. Afrodita joj je podala ljepotu, a Apolon talent za muziku i dar iscjeljivanja. Demetra je naučila obrađivati vrt, Posejdon joj je dao bisernu ogrlicu i mogućnost da se nikad ne utopi, a Hermes joj je podao lukavost, hrabrost i šarm. I na kraju, Zeus je učinio lijenom, nemirnom i budalastom, a Hera je učinila znatiželjnom. Najvažniji od svih darova bila je posuda, ćup grč. pithos koju joj je podao ili Hermes ili Zeus. Otud i etimologija njenog imena, zbog svih primljenih darova.
Pandorina kutija
Ali Pandorina znatiželja je prevladala te je otvorila kutiju. Sva zla su izašla na dotada bezbrižno čovječanstvo koje je živjelo u blagostanju: kuga, tuga, siromaštvo, zločin, očaj, pohlepa, starost, bolest, ludost, prkos, glad, prijevara... Odmah je brzo zatvorila, a unutra je ostala samo nada. Svijet je bio vrlo hladan i turoban, a onda je Pandora opet otvorila kutiju te je nada izletjela van. Tako je čovječanstvo i u zlim vremenima dobilo i malo nade.
Druga verzija mita govori da je nada bila zapravo najgore od svih zala jer je bila jednaka strašnom predznanju. Pandora je tako, zatvorivši kutiju prije nego što je nada izašla van, spasila svijet od najgore štete. Naime, sama bi se riječ "nada" (grč. Ελπις) bolje mogla prevesti kao "predviđanje nesreće".
Velika Albanija
mini|Karta [[Albanci|albanskog stanovništva u susjednim zemaljima Albanije]] mini|Granice tzv. Velike Albanije prema albanskim nacionalistima Velika Albanija ili Etnička Albanija su nazivi za iredentistički pokret albanskih nacionalista.
Pobornici ovog nacionalističkog projekta se zalažu za ujedinjenje svih Albanaca gdje su većinsko stanovništvo, neovisno od njihove religiozne ili političke oprijedeljenosti. Pored postojeće Albanije, pojam uključuje Kosovo i regije u susjednim državama, i to Preševsku doline u Srbiji, jugoistočnu i istočnu Crnu Goru (odnosno Ulcinj, Bar, Tuzi, Plav, Gusinje, Rožaje), sjeverozapadu Grčku (odnosno grčku regionalnu jedinicu Tesprotija i Preveza, poznato od strane Albanaca kao Čamerija) i zapadnu Makedoniju (odnosno Tetovo, Gostivar, Debar, Kičevo, Struga, Kumanovo i Skoplje).
Terminologija
Pojam velika Albanija (albanski: Shqipëria e madhe) najčešće se koristi među zapadnjačkim historičarima i političarima. Sa druge strane, albanski nacionalisti za zemlje koje se smatraju domovinom etničkih Albanaca, iako ih naseljava i veliki broj ne-Albanaca, koriste pojam etnička Albanija (albanski: Shqipëria etnike) ili noviji pojam prirodna Albanija (albanski: Shqipëria natyrale). Albanski nacionalisti koriste i pojam albansko nacionalno ujedinjenje (albanski: Ribashkimi kombëtar shqiptar).
Odnosi Rusije i NATO-a
NATO-ruski odnosi, odnosi između vojnog saveza NATO-a i Ruske Federacije su osnovana 1991. godine. 1994. godine Rusija pridružila programu Partnerstvo za mir, a od tog vremena, NATO i Rusija potpisali su nekoliko važnih sporazuma o suradnji. Prema riječima Vladimira Putina, on je predložio ideju Rusiji ulazak u NATO.Vijeće Rusija-NATO je osnovan 2002 za upravljanje sigurnosnim pitanjima i zajedničke projekte. Suradnja između Rusije i NATO-a sada se razvija u nekoliko glavnih sektora, uključujući: borba protiv terorizma, vojnoj suradnji, suradnji u Afganistanu i borbi protiv lokalne proizvodnja lijekova, industrijsku suradnju, a oružje je nešireno.Dana 1. aprila 2014., NATO je jednoglasno odlučio obustaviti suradnju s Ruskom Federacijom.Dana 18. februara 2017. godine, u Ministarstvu vanjskih poslova Sergej Lavrov rekao je da podupire nastavak vojne suradnje s NATO saveza.
Pokret za promjene Bosne i Hercegovine
Pokret za promjene Bosne i Hercegovine (skr. PZP BiH)jeste politička stranka osnovana 2004. godine u Sarajevu. PZP je definisan kao udruženje građana BiH, koji žele promjene u BiH i izlazak zemlje iz duboke političke, društvene i ekonomske krize. Pokret djeluje na cijelom području BiH, a za predsjednika je izabran Šahbaz Đihanović.
Odnosi Rusije i NATO-a
2017
U julu 2017. godine,vijeće NATO-a i Rusije sastalo se u Bruxellesu.Krajem augusta 2017. godine, NATO je izjavio da NATO-ove četiri multinacionalne borbene grupe u Estoniji, Latviji, Litvaniji i Poljskoj bili u punom pogonu, što je potez koji je proveden na temelju odluke donesene na samitu u Varšavi 2016.
Pokret za promjene Bosne i Hercegovine
Dana 27. marta 2007. godine, u Sarajevu potpisana je Odluka o ujedinjenju Liberalno demokratske stranke BiH i Pokreta za promjene BiH. Ujedinjena stranka, kao jedan politički subjekt će privremeno nositi naziv LDS – PZP na prvom redovnom kongresu ne nazove Liberalna stranka BiH (LS BiH). Dokument o ujedinjavanju potpisali su Lamija Tanović, predsjednica LDS BiH i Dubravko Lovrenović, potpredsjednik PZP BiH.
Odnosi Rusije i NATO-a
2018
U februaru 2018., glavni tajnik NATO-a Jens Stoltenberg izjavio: „Mi ne vidimo nikakvu prijetnju [iz Rusije] protiv bilo kojeg NATO saveznika i zbog toga. Stoltenberg je pozdravio samit 2018 Rusija-SAD između Vladimira Putina i Donalda Trump a u Helsinkiju, Finska. On je kazao kako NATO ne pokušava izolirati Rusiju.
2019
U aprilu 2019., glavni tajnik NATO-Stoltenbergov upozorio zajedničku sjednicu američkog Kongresa na prijetnje koju predstavljaju Rusiji
Spisak diplomatskih predstavništava Bosne i Hercegovine
thumb|500px|Diplomatska predstavništva Bosne i Hercegovine u svijetu Od proglašavanja nezavisnosti Bosna i Hercegovina u kontinuitetu uspostavlja nove i nadograđuje postojeće veze sa državama i međunarodnim organizacijama širom svijeta. Jedan od načina za postizanje takvih ciljeva jest i otvaranje diplomatsko-konzularnih predstavništava i misija pri različitim međunarodnim organizacijama. U sljedećoj tabeli dat je spisak diplomatsko-konzularnih predstavništava i misija Bosne i Hercegovine u svijetu.
mini|desno|Ambasada Bosne i Hercegovine u Berlinu (Njemačka) desno|mini|Ambasada Bosne i Hercegovine u Canberri (Australija) mini|desno|Ambasada Bosne i Hercegovine u Moskvi (Rusija) mini|desno|Ambasada Bosne i Hercegovine u Oslu (Norveška) mini|desno|Ambasada Bosne i Hercegovine u Pragu (Češka) desno|mini|Ambasada Bosne i Hercegovine u Stockholmu (Švedska) desno|mini|Ambasada Bosne i Hercegovine u Washingtonu (SAD)
Partija demokratskog progresa
Partija demokratskog progresa (PDP) jest bosanskohercegovačka politička stranka zasnovana na politici ekonomskog liberalizma, konzervativizma, te proevropeizma. Njen osnivač je Mladen Ivanić, bivši predsjednik Vlade Republike Srpske (2001—2003) i bivši ministar vanjskih poslova u Vijeću ministara Bosne i Hercegovine (2003—2007). Trenutni predsjednik Branislav Borenović je preuzeo vodstvo 28. novembra 2015. godine.
Opis
Za ostvarenje svojih ciljeva PDP se bori demokratskim parlamentarnim i nenasilnim vanparlamentarnim sredstvima.
PDP je parlamentarna stranka u Narodnoj skupštini Republike Srpske i Parlamentarnoj skupštini Bosne i Hercegovine.
Tokom 2015. godine, stranka Tihomira Gligorića, Srpska alternativa, je pristupila PDP-u.
U aprilu mjesecu 2019. godine, ovoj partiji je pristupila i Srpska radikalna stranka Republike Srpske.
Napomene
<references group="lower-alpha" />
Sololá (departman)
Sololá je departman u zapadnom dijelu Gvatemale. Glavni grad departmana je Sololá.
Binarni numerički sistem
Binarni sistem ili dualni sistem je sistem na bazi 2.
Binarni sistem predstavlja brojevni sistem s bazom 2. To znači da u tom brojevnom sistemu za označavanje brojeva koristimo 2 broja, i to: 0 i 1. Iz engleskog jezika BInary digit nastalo je ime za najmanju količinu informacije BIT. Upotrebljava se u informatici i elektronici, gdje se nekom naponu pridružuje jedno stanje (naprimjer broju "1" napon od 5V) a nekom drugom naponu drugo stanje (naprimjer broju "0" napon od 0V).
Kako za sastavljanje binarnog broja na raspolaganju imamo samo 0 i 1, niz binarnih brojeva izgleda ovako:
Uočljivo je da sa jednim binarnim brojem, odnosno sa 1 bitom možemo dobiti 2 različite kombinacije (0 i 1), sa 2 bita možemo označiti 4 različite kombinacije, sa 3 bita možemo označiti 8 različitih kombinacija, sa 4 bita možemo označiti čak 16 različitih kombinacija, sa 5 bitova možemo označiti čak 32 kombinacije...
Binarni sistem je osnova današnjeg računarstva.
Danas pretežno koristimo 8-bitni način zapisa, tj. 8 brojeva i 256 mogućih kombinacija.
Primjer zapisivanja brojeva:
5710 = 5 * 101 + 7 * 100 = 1*25 + 1*24 + 1*23 + 0*22 + 0*21 + 1*20 = 1 1 1 0 0 1 2
Za binarno prikazivanje informacija je potreban najveći broj elemenata u usporedbi s ostalim brojevnim sistemima, a broj elemenata je iz tehničkih razloga često ograničen (dužinom riječi).
Uređaji koji obrađuju i pohranjuju binarne informacije fizički se izvode pomoću elektroničkih elemenata s dva stabilna stanja koje zovemo bistabili.
Pretvaranje dekadnog broja u binarni Binarni broj čine ostaci dijeljenja s 2, odozdo prema gore:
57 : 2 = 28 1  28 : 2 = 14  0  14 : 2 =  7  0  7 : 2 =  3  1  3 : 2 =  1  1  1 : 2 =  0  1  111001
Zrin (utvrda)
Utvrda se spominje još u 13. vijeku, kada su njome vladali Babonići. Godine 1347. hrvatsko-ugarski kralj Ludovik I Veliki - Anžuvinac dao ju je u posjed velikaškoj porodici Šubić, koji su se po njoj nazvali Zrinski. U njihovim rukama bila je sve do 20. oktobra 1577. godine, kada su je zauzeli Turci. Oslobođena je tek 1718. godine.
Od te velebne tvrđave danas su ostale samo ruševine.
Nedostatak vitamina A
Nedostatak vitamina A (VAD) ili hipovitaminoza A je nedostatak vitamina A u krvi i tkivima. Česta je u siromašnijim zemljama, posebno među djecom i ženama u reproduktivnom dobu, ali se rijetko viđa u razvijenijim zemljama. Niktalopija (noćno sljepilo) je jedan od prvih znakova VAD-a, jer vitamin ima glavnu ulogu u fototransdukciji. Ako je nedostatak ozbiljniji, može uslijediti kseroftalmija, keratomalacija, a i potpuno sljepilo.
Nedostatak vitamina A je vodeći svjetski uzrok sljepila u djetinjstvu koji se može spriječiti i ključan je za postizanje Milenijskog razvojnog cilja 4 za smanjenje smrtnosti djece. Oko 250.000 do 500.000 pothranjene djece u zemljama u razvoju oslijepi svake godine zbog nedostatka vitamina A, od kojih otprilike polovina umre u roku od godinu dana nakon što oslijepi. Specijalna sjednica o djeci 2002 Ujedinjenih nacija postavila je cilj eliminacije VAD-a do 2010. godine.
Prevalencija noćnog sljepila zbog VAD-a je također visoka među trudnicama u mnogim zemljama u razvoju. VAD takođe doprinosi smrtnosti majki i drugim lošim ishodima u trudnoćama i dojenju.
VAD također umanjuje sposobnost borbe protiv infekcija. U zemljama u kojima djeca nisu imunizovana, zarazne bolesti kao što su ospice imaju veće stope smrtnosti. Kao što je objasnio Alfred Sommer, čak i blagi, subklinički nedostatak također može biti problem, jer može povećati rizik od razvoja respiratornih i dijarejnih infekcija kod djece, smanjiti brzinu rasta, usporiti razvoj kostiju i smanjiti vjerovatnoću preživljavanje od teške bolesti. Procjenjuje se da VAD pogađa oko jedne trećine djece mlađe od pet godina širom svijeta. Procjenjuje se da godišnje odnese živote 670.000 djece mlađe od pet godina. Oko 250.000–500.000 djece u zemljama u razvoju oslijepi svake godine zbog VAD-a, s najvećom prevalencom u jugoistočnoj Aziji i Africi. Prema Svjetskoj zdravstvenoj organizaciji (WHO), VAD je pod kontrolom u Sjedinjenim Državama, ali u zemljama u razvoju predstavlja značajnu zabrinutost. Globalno, 65% sve djece uzrasta od 6 do 59 mjeseci primilo je dvije doze vitamina A u 2013. godini, što ih je u potpunosti zaštitilo od VAD-a (80% u najmanje razvijenim zemljama).
Noćno sljepilo
Noćno sljepilo je poteškoća za oči da se prilagode slabom svjetlu. Pogođene osobe imaju slab vid u mraku, ali vide normalno kada je prisutno adekvatno svjetlo.
Proces koji se zove tamna adaptacija obično uzrokuje povećanje količine fotopigmenta kao odgovor na niske razine osvjetljenja. Ovo se dešava u ogromnim razmjerama, povećavajući osetljivost na svjetlost i do 100.000 puta od njene osetljivosti u normalnim uslovima dnevnog svetla. VAD utiče na vid tako što inhibira proizvodnju rodopsina, fotopigmenta odgovornog za otkrivanje situacija pri slabom osvetljenju. Rodopsin se nalazi u retini i sastoji se od retinola (aktivni oblik vitamina A) i opsina (proteina). Kada VAD spriječi organizan da proizvede dovoljnu količinu retine, proizvodi se smanjena količina rodopsina i nastaje noćno sljepilo.
Noćno sljepilo uzrokovano VAD-om povezano je s gubitkom peharastih ćelija u konjunktivi, membrani koja prekriva vanjsku površinu oka. Peharaste ćelije su odgovorne za lučenje sluzi, a njihovo odsustvo dovodi do kseroftalmije, stanja u kojem oči ne proizvode suze. Mrtve epitelne i mikrobne ćelije nakupljaju se na konjuktivi i stvaraju ostatke koji mogu dovesti do infekcije i moguće sljepoće.
Smanjenje noćnog sljepila zahtijeva poboljšanje statusa vitamina A u rizičnim populacijama. Dodaci i obogaćivanje hrane su se pokazali kao efikasne intervencije. Dodatni tretman za noćno sljepilo uključuje velike doze vitamina A (200 000 IU) u obliku retinil palmitata koji se uzimaju na usta, a koji se daju dva do četiri puta godišnje. Intramuskularne injekcije se slabo apsorbuju i neefikasne su u isporuci dovoljno biološki raspoloživog vitamina A. Obogaćivanje hrane vitaminom A je skupo, ali se može uraditi u pšenici, šećeru i mlijeku. Domaćinstva mogu zaobići skupu obogaćenu hranu promjenom prehrambenih navika. Konzumacija žuto-narandžastog voća i povrća bogatog karotenoidima, posebno beta-karotenom, obezbjeđuje prekursore provitamina A koji mogu spriječiti noćno sljepilo povezano s VAD-om. Međutim, konverzija karotena u retinol varira od osobe do osobe, a bioraspoloživost karotena u hrani varira.
Infekcija
Uz lošu ishranu, infekcije i bolesti su uobičajene u mnogim zajednicama u razvoju. Infekcija iscrpljuje rezerve vitamina A, što zauzvrat čini oboljelu osobu podložnijom daljnjoj infekciji. Povećana incidencija kseroftalmija je primijećena nakon izbijanja morbila, sa smrtnošću u korelaciji sa težinom očne bolesti. U longitudinalnim studijama djece predškolskog uzrasta, osjetljivost na bolesti se značajno povećala kada je bio prisutan teški VAD.
Razlog povećane stope infekcije kod osoba s nedostatkom vitamina A je taj što T-ćelije ubice zahtijevaju metabolit retinola retinoidnu kiselinu da bi se pravilno razmnožavao. Retinoidna kiselina je ligand za jedarne receptore retinoidne kiseline, koji vezuju promotorske regije specifičnih gena, čime se aktivira transkripcija i stimulira replikacija T-ćelija. Nedostatak vitamina A često dovodi do manjkavog unosa retinola, što rezultira smanjenim brojem T-ćelija i limfocita I dovodi do neadekvatnog imunskog odgovora i posljedično veće osjetljivosti na infekcije. U prisustvu deficita vitamina A u ishrani, VAD i infekcije uzajamno pogoršavaju jedna drugu.
Uzroci
Osim problema u ishrani, poznati su i drugi uzroci VAD-a. Nedostatak gvožđa može uticati na unos vitamina A; drugi uzroci uključuju fibrozu, insuficijenciju pankreasa, upalnu bolest crijeva i operaciju premosnice tankog crijeva. Energetska pothranjenost proteinima česta je kod VAD; potisnuta sinteza proteina koji vezuje retinol (RBP) zbog nedostatka proteina dovodi do smanjenog unosa retinola. Prekomjerna konzumacija alkohola može iscrpiti vitamin A, a jetra pod stresom može biti osjetljivija na vitamine. Ljudi koji konzumiraju velike količine alkohola trebali bi potražiti savjet ljekara prije uzimanja suplemenata vitamina A. Općenito, ljudi bi također trebali potražiti savjet prije uzimanja suplemenata vitamina A, ako imaju bilo koje stanje povezano s malapsorpcijom masti kao što su pankreatitis, cistasta fibroza, tropska sprue i opstrukcija žuči. Drugi uzroci nedostatka vitamina A su neadekvatan unos, malapsorpcija masti ili poremećaji jetre. Nedostatak narušava imunost i hematopoezu i uzrokuje osip i tipske očne efekte (npr. kseroftalmija, noćno sljepilo).
Dijagnoza
Početna procjena može se izvršiti na osnovu kliničkih znakova VAD-a. Citologija otiska konjunktive može se koristiti za procjenu prisutnosti kseroftalmije koja je snažno povezana sa VAD statusom (i može se koristiti za praćenje napretka oporavka). Dostupno je nekoliko metoda za procjenu nivoa vitamina A u tijelu, od kojih je najpouzdaniji HPLC. Mjerenje nivoa retinola u plazmi je uobičajena laboratorijska analiza koja se koristi za dijagnosticiranje VAD-a. Ostale biohemijske procjene uključuju mjerenje nivoa retinil-estera u plazmi, nivoa retonidne kiseline u plazmi i urinu i vitamina A u majčinom mlijeku.
Prevencija i liječenje
Liječenje VAD-a može se provoditi i oralnim oblikom vitamina A i injektirajući, općenito kao vitamin A palmitat.